AS Hoolekandeteenused

AS Hoolekandeteenused on 2007. aastal loodud riigile kuuluv äriühing, mille eesmärk on liita üle Eesti asuvate erihoolekandekodude juhtimine ja haldamine ühe ettevõtte alla. 

AS Hoolekandeteenused on riigile kuuluv äriühing, mis tööhõive edendamiseks on loonud sihtasutuse Hea Hoog. Sihtasutuse tegevusala on erivajadusega inimestele töövõimaluste leidmine, töökohtade loomine ja erivajadusega inimeste loodud toodete müük.  

Ettevõtte teenuse hind jaguneb kaheks: tasu teenuse eest ehk tegevusjuhendaja töö ja tasu majutuse ja toitlustuse eest. Juhul kui teenuse kasutamist toetab riik, siis selle tasub Sotsiaalkindlustusamet. Majutus ja toitlustus jääb tasuda teenuse saajal.

Tegevusvaldkond 
AS Hoolekandeteenused pakub teenust koos majutusega nii kergema erivajadusega inimestele, toetades neid iseseisva elu korraldamisel, kui ka raske ja sügava liitpuudega inimestele, kellele pakutakse abi enda eest hoolitsemisel, igapäevaelu sisustamisel kui ka sotsiaalsetes suhetes. Sobilik teenus selgitatakse välja kooskõlas kliendi, lähedaste/eestkostja ja Sotsiaalkindlustusameti juhtumikorraldajaga. Teenuse osutamisel arvestatakse sihtrühma eripärasid, mistõttu pakutakse eraldi võimalusi vaimupuude ja -haigusega inimestele. Teenust pakutakse ka täiskasvanutele ja alaealistele, kes vajavad teatud perioodil suuremat järele valvet enda ja teiste turvalisuse tagamiseks ehk ööpäevaringset erihooldust kohtumääruse alusel. Enamik kliente vajab ööpäevaringset teenust.

Töökorraldus 
Töö on jaotatud piirkondadeks, mida juhivad piirkonnajuhid. Piirkonnad on jagatud teenuseüksusteks, mida koordineerivad klienditöö ja tiimitöö juhid. Klienditöö juht tegeleb vastavalt klientidega ja tiimitöö juht töökorraldusega. Igapäevaelu korraldavad tegevusjuhendajad.

Tegevusjuhendaja 
Tegevusjuhendaja töö hõlmab nii abistamist klienti põhivajaduste rahuldamisel (söömine, hügieen, riietumine), finantsteemadel kui ka kliendi hobide ja huvide välja selgitamisel. Tegevusjuhendaja teadmised pärinevad mitmetest valdkondadest: meditsiin, tegevusteraapia, psühholoogia, pedagoogika ning muidugi ka sotsiaal- ja hooldustööst.

Missioon 
Ettevõtte missiooniks on tegusam elu kogukonnas. Erivajadusega inimeste käsitlemine ühiskonnas täisväärtuslike liikmetena, kellel on võrdsed võimalused teistega ja kaasamine ühiskonna elusse. Kõik, mis puudutab igapäevatoiminguid, teevad kliendid ise, vajadusel tegevusjuhendaja juhendamise või suunamisega. Töö on korraldatud vastavalt kliendi võimalustele. Osa kliente teevad toetatud kaitstud tööd ja osa n-ö lihtsamaid tavatöid 5 kuni 6 tundi päevas. Mõlemat tüüpi töö eest saavad kliendid ka palka, mille eest on neil võimalik tooteid/teenuseid osta, kooskõlastades ostu tegevusjuhendajaga.

Viited 

Eesti sotsiaalabi
Eesti ettevõtted